Lav et referat af nedenstående tekst:

Tekst:
Det er de færreste, der bifalder det ringe sommervejr. Det sætter nemlig en stopper for mange af de aktiviteter, vi ellers forbinder med sommeren. Når vejret så er skidt, plejer alle arrangørerne bag indendørsaktiviteterne at klappe i hændene. Men også her kan vejret få trælse konsekvenser. Nu har det våde sommervejr nemlig sat en stopper for et cirkusshow. Tirsdag aften skulle boldbanen i Storvorde have haft besøg af Cirkus Dannebrog. Men boldbanen er druknet i vand, og det betyder, at jorden er for blød til cirkus. Cirkus Dannebrog har derfor taget beslutningen om at aflyse aftenens forestilling. - Vores tunge køretøjer ville simpelthen  have ødelagt pladsen, når den er så våd, fortæller Agnete Enoch, Cirkus Dannebrog.

Referat:
Det regnvåde sommervejr har sat en stopper for et cirkusshow i Storvorde. Jorden er simpelthen for blød.